cyanic-selkie/wikianc huggingface dataset:
Killarney, Johannesburg
Geskiedenis
Oorspronklik het die gebied deel uitgemaak van die uitgestrekte plaas Braamfontein. Die oostelike seksie is deur die Houghton Estate Gold Mining Company in 1899 aan William Cook, 'n Ierse immigrant, verkoop wat dit, volgens Naomi en Reuben Muskier se historiese woordeboek A Concise Historical Dictionary of Greater Johannesburg na Killarney, 'n nedersetting in die suidweste van Ierland, genoem het – die geboorteplek van sy vrou Jessie Olive Scrooby.
Béla Bartók
Waardering
Sy musiek is egter van 1933 in Duitsland as ontaard beskou en uitvoerings van sy werk is verbied. Uiteindelik emigreer hy na die Verenigde State van Amerika, maar hy sukkel om aan te pas en sy musiek is nie regtig daar waardeer nie. Van Maart 1941 het hy Serwo-Kroatiese volksliedere vir die Columbia Universiteit getranskribeer. Een van sy gewildste weke, die Konsert vir Orkes, is ook in Amerika geskryf.
Killarney, Johannesburg
Geskiedenis
In 1905 het die Amerikaanse entrepreneur en finansier Isadore William Schlesinger, wat in 1877 in New York in 'n Oostenryks-Joodse immigrantegesin gebore is en hom in 1894 in Suid-Afrika gevestig het, die plaas gekoop. Volgens Anna Smith se boek Johannesburg Street Names het Schlesinger se onderneming, African Realty Trust, die destydse Killarney Township in 1908 met 'n unieke beskrywing bemark waarvolgens dit bestaan het uit “a garden, an orchard, a vineyard, an orangery, a shrubbery, a pinery, a paradise, a picture spot, a health resort, a townships and a home”.
Béla Bartók
Waardering
Bartók is op 26 September 1945 in New York Stad aan leukemie oorlede. Sy stoflike oorskot is in 1988 na Hongarye gerepatrieer en in die Farkasreti-kerkhof in Boedapest herbegrawe.
Killarney, Johannesburg
Geskiedenis
Schlesinger het 'n verskeidenheid ondernemings gevestig, waaronder die African Theatres and Film Trusts, en 'n rolprentateljee bekend as die Killarney Film Studios in Killarney laat bou. Hier is onder meer die gewilde nuusfilmreeks African Mirror en dokumentêre vollengte-rolprente soos The Symbol of Sacrifice, wat die Zulu-oorlog in 1879 behandel het, vervaardig. In die tydperk tussen 1916 en 1922 het Schlesinger se filmmaatskappy 43 rolprente vervaardig. In die 1930's het die eerste klankrolprente ontstaan, net soos advertensie-films en Suid-Afrika se eerste toeriste-rolprent.
In 1924 het Schlesinger vir hom 'n herehuis in die koloniale styl met drie verdiepings laat bou wat hy Whitehall genoem het. Sy privaat woning was op die tweede verdieping geleë, terwyl die res van die gebou as kantoorruimte gedien het. Whitehall is later omskep in 'n luukse woonstelgebou. Schlesinger is in 1949 oorlede. 'n Dekade later het sy seun, John, die rolprentateljee aan die Amerikaanse 20th Century Fox  verkoop.
Asterix die Galliër
Inhoud
Dit is die jaar 50 vC. Byna die totale Gallië is beset deur die Romeinse leër. Slegs 'n klein dorpie aan die kus bied nog weerstand. Die Centurion Caius Bonus wil uitvind waarom hierdie Galliërs die Romeine die hoof kan bied. Hy stuur 'n spioen na die dorp, Caligula Minus, wat ontdek dat die Galliërs 'n towerdrankie drink wat hulle supermenslike krag gee. Hierdie towerdrankie kan slegs deur die druïde Kasterolix, gemaak word. Wanneer hy dit hoor, bedink Bonus-planne om Kasterolix te vang, hom te dwing om die towerdrankie te maak, en dan hierdie drank te gebruik om Julius Caesar van die troon te beroof.
Die Romeine vang Kasterolix, wat nie beweeg kan word deur mooi beloftes of vreeslike marteling nie. Asterix, wat aanvanklik die druïde wou bevry, het hom oorgegee aan die Romeine, maar saam met Kasterolix het hy 'n plan ontwikkel om Caius Bonus te ondermyn. Hy het die Romeine toegelaat om in die waan mee te werk en allerhande bestanddele te versamel (en stuur die Romeine uit om buite seisoen te soek na aarbeie). In plaas van die towerdrankie, maak hy egter 'n drankie wat die hare van die Romeine vinnig laat groei, en ondanks al die progings van sny en skeer, kry almal 'n lang baard en hare. Die Centurion smeek Kasterolix vir 'n teenmiddel, na hy amper tot waansin gedryf word, toe Asterix hom die heel tyd met woorde wat verwys na hare of baard, beantwoord. Uiteindelik kry Caius Bonus sy teenmiddel (in werklikheid 'n eenvoudige groentesop), maar terselfdertyd maak die druïde 'n bietjie towerdrank vir Asterix in 'n klein ketel. Hiermee poog die twee 'n ontsnappingspoging, maar dit misluk deur die ingryping van 'n groot leër van Romeine wat die kamp afsluit.
Julius Caesar self is deel van hierdie nuut aangekomde Romeine. Hy hoor van Asterix wat Caius Bonus beplan. Bonus word in hegtenis geneem, en as 'n erkenning vir die oordrag van hierdie inligting, laat Caesar Asterix en Kasterolix toe om te gaan, maar met die vaste belofte dat "hulle mekaar nie sal uit die oog sal verloor nie".Die verhaal eindig met Kasterolix en Asterix, wat deur Obelix verwelkom word met hul terugkeer en 'n groot fees (met Liederlix om vir die meegaande musiek sorg).
Celia Imrie
Celia Imrie (gebore 15 Julie 1952) is 'n Engelse aktrise. Sy is bekend vir haar rolle in die rolprente Star Wars: Episode I - The Phantom Menace (1999), Nanny McPhee (2005), Imagine Me & You (2005), en The Best Exotic Marigold Hotel (2011).
Klassisme
Klassisme, ook bekend as klassediskriminasie, is vooroordeel of diskriminasie op grond van sosiale klas. Dit bevat individuele houdings, gedrag, beleidstelsels en praktyke wat ingestel is om die hoërklas te bevoordeel ten koste van die laerklas.
Sosiale klas verwys na die groepering van individue in 'n hiërargie gebaseer op rykdom, inkomste, opvoeding, beroep en sosiale netwerk.
Cladocroce
Cladocroce is 'n sponsgenus uit die familie Chalinidae. Die wetenskaplike naam van die genus is die eerste keer geldig gepubliseer in 1892 deur Topsent.
Klassisme
Geskiedenis
Klastrukture bestaan in 'n vereenvoudigde vorm in voor-landbou-samelewings, maar dit het meer kompleks geword en gevestig sedert die stigting van permanente landbou-gebaseerde beskawings met 'n voedseloorskot.
Angkor Wat
Angkor Wat (Khmer: អង្គរវត្ត Ângkôr Vôtt, ângkôr beteken "stad" en vôtt „Tempelkompleks“) is 'n tempelkompleks in Kambodja en die grootste godsdienstige monument in die wêreld. Dit is oorspronklik as 'n Hindoe-tempel vir die Khmer-ryk gebou wat tot die einde van die 12de eeu geleidelik in 'n Boeddhistiese omgeskep is. Dit is deur die Khmer-koning Suryavarman II in die vroeë 12de eeu in Yaśodharapura (Khmer: យសោធរបុរៈ, hedendaagse Angkor), die hoofstad van die Khmer-ryk, as sy staatstempel en uiteindelike mausoleum gebou. In teenstelling met die Shaiva-tradisie van die vorige konings is Angkor Wat aan Wisjnoe toegewy. As die bes bewaarde tempel van die terrein is dit die enigste wat sedert sy stigting 'n beduidende godsdienstige sentrum gebly het. Die tempel is op die top van die hoë klassieke styl van Khmer-argitektuur. Dit het 'n simbool van Kambodja geword, wat op dié land se vlag verskyn en is Kambodja se hoofattraksie vir toeriste.
Angkor Wat kombineer twee basiese planne van die Khmer se tempel-argitektuur: die tempel-berg en die latere galery-tempel. Dit is ontwerp om Berg Meru te verteenwoordig, die tuis van die Devas in die Hindoe-mitologie: binne 'n sloot en 'n buitemuur van 3,6 km is drie reghoekige galerye, elkeen styg bo die volgende op. In die middel van die tempel staan 'n quincunx van torings. Anders as die meeste Angkor-tempels is Angkor Wat na die weste georiënteerde; die geleerdes is oneens oor hierdie betekenis. Die tempel word bewonder vir die grootsheid en harmonie van die argitektuur, sy uitgebreide bas-reliëfs en vir die talle devatas wat die mure versier.
Die moderne naam, Angkor Wat, beteken "tempel-stad" of "stad van tempels" in Khmer; Angkor wat "stad" of "hoofstad" beteken, is 'n inheemse vorm van die woord nokor (នគរ) wat van die Sanskrit-woord nagara (नगर) afgelei is. Wat is die Khmer-woord vir "tempel-grond" (Sanskrit: वाट vāṭa "omheining").
Rooi-ivoor
Die Rooi-ivoor (Berchemia zeyheri) is 'n middelgroot boom (tot 15 m hoog) wat inheems is in Botswana, Eswatini, Mosambiek, Namibië, Suid-Afrika en Zimbabwe. In Suid-Afrika word dit aangetref in klipperige bosveld vanaf die suide van KwaZulu-Natal, noordwaarts tot in die suide van Zimbabwe en weswaarts tot in Kimberley. Sy blare lyk net soos die bruinivoor s'n. Die hout van die boom is 'n dowwe rooi en kieries en knopkieries van die hout mag tradisioneel slegs deur Zoeloe-koninklikes gebruik word.
Die boom kom voor op die lys van Suid-Afrikaanse beskermde bome. Dit mag dus nie sonder amptelike toestemming verwyder of beskadig word nie.
Lombardye
Lombardye (Italiaans en Lombardies:  Lombardia) is een van twintig administratiewe streke in Italië, geleë in die noorde van die land tussen die meer Lago Maggiore, die Porivier en die Gardameer. Lombardye grens in die weste aan Piëmont, in die noorde aan Switserland, in die noordooste aan Trentino-Suid-Tirol, in die ooste aan Veneto en in die suide aan Emilia-Romagna. Met 'n oppervlakte van 23 884 km² is Lombardye die vierde grootste administratiewe streek in Italië (na Sisilië, Sardinië en Piëmont). Die bevolking beloop sowat tien miljoen. Die streek se administratiewe setel en grootste stedelike nedersetting is Milaan (Milano in Italiaans).
Rooi-ivoor
Verspreiding
Die rooi-ivoor groei hoofsaaklik in suidelike subtropiese gebiede. In Suid-Afrika kom die boom voor in die provinsies Limpopo, Noord-Kaap, Noordwes, KwaZulu-Natal en Mpumalanga.
Lombardye
Lombardye word administratief onderverdeel in elf provinsies - Bergamo, Brescia, Como, Cremona, Lecco, Lodi, Mantua, Monza en Brianza, Pavia, Sondrio, Varese en in die Metropolitane Stad Milaan.
Rooi-ivoor
Aanplanting
Die boom kan redelik maklik van saad gekweek word. Alhoewel dit stadig groei, kant dit ‘n hoogte van ‘n 15m bereik. Dit is nie teen lae temperature opgewassse nie. In groot tuine kom die mooi boom goed tot sy reg. Voëls en vrugtevlermuise word gelok na die smaaklike geel, bruin, rooierige en soms selfs pers steenvrug.
Lombardye
Lombardye, wat slegs sowat agt persent van Italië se oppervlakte beslaan, genereer as die land se ekonomiese spilpunt meer as 25 persent van die bruto binnelandse produk (BBP) en sowat 25 persent van die nywerheidsproduksie. Dit is een van die ekonomies kragtigste en welvarendste streke in die Europese Unie, met 'n geskatte BBP van ongeveer €350 miljard.
Rooi-ivoor
Hout
Die hardheid van die hout is ‘n besondere kenmerk. Ook het dit ‘n opvallende helder pienk tot rooi kleur. Dit word gebruik vir die maak van meubels en veral snoeker- en biljartstokke en hewwe van messe. Rooi-ivoor was tot die Anglo-Zoeloeoorlog die koninklike boom van die Zoeloe-volk. Gebruik van die hout was voorbehou tot lede van die koninklike familie en die hoofmanne. Dele van die boom is ook verwerk in tradisionele medisyne.
Edouard Mielche
Edouard Mielche (8 Augustus 1905 – 18 Februarie 1969) was 'n Deense akteur. Hy was bekend vir sy rolle in die rolprente Filmens helte (1928), Mani (1947), Kristinus Bergman (1948), en Gertrud (1964).
Dinamiet
Dinamiet is 'n plofstof wat saamgestel word deur die hoogs plofbare nitrogliserien te meng met diatoomaarde (Kieselguhr) as absorbant. Dit is in 1866 deur die Sweedse chemikus en ingenieur Alfred Nobel uitgevind en in 1867 gepantenteer. Dit word gewoonlik in die vorm van kerse verskaf wat ongeveer 20 cm lank en 2.5 cm in deursnee is (ander groottes is egter ook beskikbaar).
Etimologie
Die woord dinamiet is gegrond op ’n samestelling van die Griekse woord δυναμις (dunamis), wat krag beteken en die Griekse agtervoegsel -ιτης (-itēs).
Gebruike en samestelling
Die hoofgebruik van dinamiet is in die boubedryf, mynwese en vir sloping. Nuwer plofstowwe en tegnieke het dinamiet grootliks vervang in baie toepassings. Dinamiet word steeds gebruik as 'n onderwaterplofstof. Dinamiet is by tye in militêre offensiewe aangewend, hoofsaaklik om brûe en ander vervoernetwerke te vernietig, om die opmars van vyandelike magte te vertraag of om vervoer van voorrade te beperk.
Dinamiet bestaan uit drie dele nitrogliserien, een deel diatoomaarde en 'n klein bietjie natriumkarbonaat as bymiddel. Hierdie mengsel word dan in kort kerse gegiet en in papier toegedraai. Nitrogliserien op sigself is 'n baie kragtige plofstof en is in sy suiwer vorm baie sensitief vir skokke (d.w.s. dit ontplof wanneer dit aan 'n skok onderwerp word) en breek mettertyd af tot nog meer onstabiele vorme. Dit maak die stof baie gevaarlik om in die suiwer vorm te vervoer. Wanneer dit op diatoomaarde geabsorbeer is, is dit baie minder sensitief vir skok.
Ben Nealon
Ben Nealon (gebore 29 Desember 1966) is 'n Britse akteur. Hy is bekend vir sy rolle in die rolprente Lagaan: Once Upon a Time in India (2001) en Mangal Pandey: The Rising (2005), en in die televisiereekse Soldier Soldier (1991) en Bugs (1995).
Dinamiet
Geskiedenis
Dinamiet was die eerste plofstof sterker as buskruit wat met veiligheid hanteer kon word. Nobel het sy uitvinding in Oktober 1867 gepatenteer. Ná die bekendstelling daarvan het dinamiet vinnig gewild geword as 'n veilige alternatief vir buskruit en nitrogliserien. Nobel het sy patent streng beheer en ongelisensieerde nabootsers is vinnig in die kiem gesmoor. 'n Paar sakemanne uit die Verenigde State het egter die patent omseil deur 'n effens ander resep te gebruik. Ten spyte hiervan het Nobel steeds 'n fortuin uit sy uitvindsel verdien, wat hy onder andere gebruik het om die Nobelprys te vestig.
Sedert die 1940's was Suid-Afrika vir verskeie dekades die grootste dinamietvervaardiger in die wêreld. De Beers het in 1902 'n plofstoffabriek by Somerset-Wes gebou, wat later deur AECI (African Explosives and Chemical Industries) oorgeneem is. Die goudmyne aan die Witwatersrand het die grootste vraag na dinamiet gehad. Die fabriek is in 1903 in bedryf gestel en teen 1907 is daar reeds 340 000 kaste (teen 50 pond elk) jaarliks vervaardig. Voorts is daar by 'n ander fabriek by Modderfontein 'n verdere 200 000 kaste per jaar vervaardig.
Een van die nadele van dinamiet is dat dit gevaarlik is om te vervaardig. Die Somerset-Wes-aanleg het in die 1960's twee groot ontploffings gehad. Sekere werkers het omgekom, maar die lewensverlies is grootliks beperk deur die modulêre ontwerp van die fabriek en die grondverskuiwings en boomaanplantings wat die krag van die ontploffing na bo gedeflekteer het. Die produksie van dinamiet is ná 1985 by die fabriek uitgefaseer.
Dinamiet is tot laat in die 1990's deur DuPont in die VSA vervaardig. Dinamiet is uiteindelik vervang deur Waterjel-plofstowwe, wat baie veiliger is om te hanteer.
Resessie
'n Resessie (afswaai-, inkrimpingsfase) verwys na die konjunktuurfase waartydens ekonomiese stagnasie of selfs afswaai (agteruitgang) voorkom. Daar word allerweë aanvaar dat indien 'n ekonomie (soos gemeet in die Bruto Binnelandse Produk) vir twee opeenvolgende kwartale geen groei toon nie dat 'n resessie besig is om plaas te vind. Resessies kan gekenmerk word deur dalende pryse (deflasie), of andersins deur skerp stygende pryse (inflasie) gedurende 'n proses wat as stagflasie bekend staan. 'n Langdurige resessie staan bekend as 'n ekonomiese depressie. 'n Vernietigende ekonomiese ineenstorting (in wese 'n ernstige depressie wat soms gepaard gaan met hiperinflasie) kan soms ook voorkom. 'n Bekende joernalis, Sidney J. Harris het die volgende beroemde woorde oor die onderskeid tussen die begrippe geuiter:
"''n Resessie is wanneer jou buurman sy werk verloor; 'n depressie is wanneer jý jou werk verloor.'"
Markgerigte enkonomieë word deur ekonomiese siklusse gekenmerk. 'n Resessie (afname in ekonomiese aktiwiteit) is egter nie noodwendig altyd die gevolg nie. Daar word dikwels 'n debat gevoer, dikwels ideologies van aard, of 'n regering se ingryping die siklus gladder kan laat verloop (sien Keynesianisme), dit vererger (sien Ware Konjunktuurteorie) of dit selfs veroorsaak (sien Monetarisme).
Groentinker
Die Groentinker (Pogoniulus simplex) is 'n Oos-Afrikaanse standvoël in die houtkapper-familie. Hulle soek kos in die blaredak van kuswoude en digte boomveld, en word aangetref in tropiese en subtropiese laelande. Tot in die 21ste eeu is dit as 'n swerwer of baie seldsame standvoël in Suider-Afrika beskou. Ekspedisies na Mosambiek sedert 2011 het egter meer betroubare inligting rakende die habitat, getalle en verspreiding meegebring. Die voël is 10 cm groot en weeg van 8 tot 10 gram. In Engels staan die spesie bekend as Green tinkerbird.
1400
Die jaar 1400 was 'n gewone jaar wat volgens die Gregoriaanse kalender op 'n Woensdag begin het. Dit was die 100ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. Volgens die Juliaanse kalender was dit 'n skrikkeljaar wat op 'n Donderdag begin het.
Groentinker
Verspreiding
Dit is inheems aan die Keniaanse en Tanzaniese kusstrook, tot aan die voetheuwels van die Usambara-gebergte. In Suider-Afrika is die spesie tot Malawi en Mosambiek beperk, en veral in Mosambiek was die status en verspreiding vir jare lank net gebrekkig bekend. Die eerste waarnemings en versamelde eksemplare is naamlik nie noukeurig aangeteken of gepubliseer nie. Tot en met 1958 was die spesie slegs sover suid as Mangochi-berg in die ooste van Malawi bekend. In daardie jaar is dit egter naby Chicomo in Inhambane-provinsie van suidelike Mosambiek ontdek, waar dit deur Rui Quadros vir die museum te Lorenço Marques versamel is. Van 1969 tot 1972 het K.L. Tinley die spesie gereeld teëgekom aan die suidweshange van die Gorongosa-gebergte in Mosabiek se Sofala-provinsie. Versamelaars van die Durbanse Natuurhistoriese Museum het in 1966 en 1971 ekspedisies na die Sitila-Massinga droë-woudruigtekompleks in Inhambane-provinsie onderneem. Tydens een of meer van hierdie ekspedisies is weereens eksemplare van die spesie versamel. Rondom 2005 het Vincent Parker die spesie in Mosambiek se noordelike Niassa-provinsie aangetref, en vanaf Januarie 2013 is 'n populasie wat in die lae duisende tel, deur G.P.B. Davies en H.N. Chittenden in die Sitila-Massinga-kompleks herondek.
Tinkers
Tinkers (Pogoniulus) is 'n genus van voëls in die familie van Afrika-houtkappers (Lybiidae). Die voëls kom algemeen in die tropiese dele van Afrika voor.
Jean de Villiers
Jean de Villiers (gebore 24 Februarie 1981, Paarl) is 'n Suid-Afrikaanse rugbyspeler en Suid-Afrika se vier-en-vyftigste Springbokkaptein. Hy het sy rugbyloopbaan as 'n vleuel begin, maar later hoofsaaklik op senter gespeel. De Villiers het lank vir die en die  en op internasionale vlak vir die Springbokke gespeel. In 2008 word hy as Suid-Afrika se speler van die jaar aangewys.
Tinkers
Spesies
Die genus sluit die volgende spesies in:
Jean de Villiers
Jeug
De Villiers matrikuleer by Paarl Gimnasium, 'n skool wat al verskeie groot rugbyspelers opgelewer het. Hy maak sy debuut op internasionale vlak vir die Suid-Afrikaanse sewes-span. Hier speel hy 'n belangrike rol in die spanne wat tweede in die Wêreld-Sewesreeks van 2001/02 en derde in die 2002-Statebondspele geëindig het. In 2002 speel hy sy eerste internasionale 15-man wedstryd in die onder-21 Rugbywêreldbeker. Tydens die toernooi druk hy vier drieë vir die Junior Bokke.
1402
Die jaar 1402 was 'n gewone jaar wat volgens die Gregoriaanse kalender op 'n Vrydag begin het. Dit was die 2de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Jean de Villiers
Springbok
Hy het sy eerste toets op seniorvlak op 9 November 2002 teen Frankryk in Marseille gespeel, maar doen 'n ernstige knie-besering in die eerste vyf minute van die wedstryd op. Na sy herstel speel hy 'n belangrike rol in die Bokke se "Renaissance van 2004", wat hulle 'n onverwagte oorwinning in die Drienasies-reeks daardie jaar besorg. Beide de Villiers en sy spanmaat van Paarl Gimnasium, Joubert, druk elk drie drieë tydens dié wedstryd.
Hy wen die Rugbywêreldbeker 2007 as deel van die Suid-Afrikaanse span, maar hy skeur sy biseps (bo-armspier) tydens die eerste wedstryd en het nie verder aan die toernooi deelgeneem nie. In 2009 wen hy sy tweede Drienasies-reeks saam met die Suid-Afrikaanse span. Hy was ook deel van Suid-Afrika se span tydens die Rugbywêreldbeker 2015.
Kaptein
In Junie 2012 word hy deur Heyneke Meyer as die Springbokkaptein aangewys. Sy toetsrekord as kaptein is 24 gewen, 11 verloor en twee gelykop (teen Engeland en Argentinië) uit 37 wedstryde.
Uittrede
Op 27 September 2015 kondig De Villiers sy uittrede uit internasionale rugby aan na hy weer sy kakebeen gebreek het op 26 September in 'n wedstryd teen Samoa.
Klevehill Park
Klevehill Park is 'n voorstad van Johannesburg, Suid-Afrika. Dit is in Johannesburg se E-streek geleë.
Tiger Fafara
Tiger Fafara (gebore 3 Januarie 1945) is 'n Amerikaanse akteur. Hy is bekend vir sy rolle in die televisiereekse Screen Directors Playhouse (1955), Leave It to Beaver (1957), M Squad (1957), en The New Leave It to Beaver (1983).
Scott James Wells
Scott James Wells (4 Julie 1961 – 28 Oktober 2015) was 'n Amerikaanse akteur. Hy was bekend vir sy rolle in die rolprent The Taking of Beverly Hills (1991) en in die televisiereekse Emergency! (1972), The Bionic Woman (1976), en Superboy (1988).
Verlorenvallei-natuurreservaat
Die Verlorenvallei-natuurreservaat is ‘n beskermde natuurgebied in die noordweste van Mpumalanga in Suid-Afrika.
Die reservaat lê op die plato van die Steenkampsberge, direk noord van Belfast, net noordwes van die Groot Suikerbosberg, 13 km noordnoordoos van Dullstroom, wes van Santapas op die R540-pad en naby die provinsiale grens met Limpopo. Dit is nagenoeg by en in sy geheel bo 2 000 m bo seespieël.
Daar is meer as 30 vleie in die park van 5 890 ha. Hierdie permanente varswatermoerassse is die opvanggebied vir belangrike riviere in Suid-Afrika en Mosambiek en huisves ‘n ryke verskeidenheid aan bedreigde plante, skoenlappers en soogdiere. ‘n Projek is hier geloods om die lelkraanvoël van uitwissing te red. Dit is tot ‘n Ramsar-gebied verklaar in 2001.
Die volgende plante en diere kom in die reservaat voor: lelkraanvoël, mahem, bloukraanvoël, kalkoenibis, koester, lewerik, landeryklopkloppie, laksmanne, rooivink, bergwagter, grondspeg, rooivlerkpatrys, bergpatrys, berglyster, oorbietjie, steenbok, strandwolf, rooikat, tierboskat, jakkals, otter, sebra, wildebees, blesbok, skoenlapper en die bedreigde bolplant Eucomis vandermerwei.
1403
Die jaar 1403 was 'n gewone jaar wat volgens die Gregoriaanse kalender op 'n Saterdag begin het. Dit was die 3de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Arthur Nightingale
Arthur Nightingale (gebore 1931) is 'n Britse akteur. Hy is bekend vir sy rolle in die rolprente Gangster No. 1 (2000), Frequently Asked Questions About Time Travel (2009), Tinker Tailor Soldier Spy (2011), en Anna Karenina (2012).
Louise Mieritz
Louise Mieritz (gebore 30 April 1971) is 'n Deense aktrise, skryfster, en komponis. Sy is bekend vir haar rolle in die rolprente Idioterne (1998) en Ditte & Louise (2018), en in die televisiereekse Lykke (2011) en Ditte & Louise (2015).
Cladocroce aculeata
Cladocroce aculeata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladocroce en tot die familie Chalinidae. Die wetenskaplike naam van die spesie is die eerste keer geldig gepubliseer in 1982 deur Pulitzer-Finali.
Die klassieke
Die klassieke, klassieke of klassieke studies is die studie van die Klassieke Oudheid, en in die Westerse wêreld verwys dit gewoonlik na die studie van Antieke Griekse literatuur en Romeinse literatuur in hul oorspronklike tale van Oudgrieks en Latyn. Dit kan ook die Grieks-Romeinse filosofie, geskiedenis en argeologie as sekondêre vakke insluit.
In die Westerse beskawing word die studie van die Griekse en Romeinse klassieke tradisioneel beskou as die grondslag van die geesteswetenskappe, en klassieke studie was dus tradisioneel die hoeksteen van 'n tipiese Europese onderwys.
Sabratha
Sabratha of Sabratah (Arabies: صبراتة‎‎) is 'n stad in noordwestelike Libië, sowat 75 km wes van die hoofstad, Tripoli. Die argeologiese terrein van Sabratha is in 1982 deur UNESCO as wêrelderfenisgebied gelys.
Lizzy Caplan
Lizzy Caplan (gebore 30 Junie 1982) is 'n Amerikaanse aktrise en vervaardiger. Sy is bekend vir haar rolle in die rolprente Mean Girls (2004), Cloverfield (2008), Hot Tub Time Machine (2010), en Now You See Me 2 (2016).
Ekonomie van Namibië
Die ekonomie van Namibië is sterk afhanklik van die ontginning en verwerking van minerale vir uitvoer, en mynwese maak 20% van die bruto binnelandse produk (BBP) uit. Ryk alluviale diamantneerslae maak van Namibië 'n primêre verskaffer van edelsteen-gehalte diamante. Namibië is die vierde-grootste uitvoerder van nie-brandstofminerale in Afrika, die wêreld se vyfde-grootste produsent van uraan, en die myner van groot hoeveelhede lood, sink, tin, silwer en tungsten. Die mynbousektor verskaf werk aan sowat 3 persent van die arbeidsmag, terwyl omtrent die helfte van die arbeidsmag van selfversorgende landbou afhanklik is vir hulle voortbestaan. Namibië voer sowat 50 persent van sy graangewasbehoeftes in; in droogtejare is voedseltekorte 'n groot probleem in landelike gebiede.
'n Hoë per-capita BBP, in vergeleke met die naburige lande, verdoesel die groot ongelykhede in inkomsteverspreiding; naastenby een derde van die bevolking het 'n jaarlikse inkome van minder as N$1 400 in 1994-dollars, volgens 'n 1993-studie. Die Namibiese ekonomie is intrinsiek aan dié van Suid-Afrika gekoppel, met die Namibiese dollar vasgepen aan die Suid-Afrikaanse rand. Privatisering van verskeie ondernemings in die komende jare mag langtermyn buitelandse belegging stimuleer.
Die Namibiese ekonomie het 'n moderne marksektor, wat meeste van die land se rykdom produseer, asook 'n tradisionele selfversorgingsektor. Alhoewel die meerderheid van die bevolking van selfversorgende kudde- en landbou afhanklik is, het Namibië meer as 200 000 vakarbeiders, asook 'n klein, goed-opgeleide professionele en bestuursklas.
Die land se gevorderde formele ekonomie is gebaseer op kapitaal-intensiewe nywerheid en boerdery. Daarteenoor is Namibië se ekonomie baie afhanklik van inkomste gegenereer deur die uitvoer van primêre goedere in 'n paar onontbeerlike sektore, insluitend minerale, vee en vis. Verder bly die Namibiese ekonomie regstreeks geïntegreer met dié van Suid-Afrika, omdat dit die bron is van die meerderheid van Namibië se invoerprodukte.
Vanaf onafhanklikheid het die Namibiese Regering vryemark ekonomiese beginsels nagestreef, wat ontwerp is om kommersiële ontwikkeling en werkskepping teweë te bring om benadeelde Namibiërs in die ekonomiese hoofstroom te bring. Om hierdie doel te bereik het die regering aktief na skenkersbystand en buitelandse belegging gesoek. Die liberale Buitelandse Beleggingswet van 1990 laat vryheid toe in terme van nasionalisering, remittering van kapitaal en winse, valuta-omsetting en 'n proses vir die regverdige beslegting van geskille. Namibië is ook besig om die sensitiewe kwessie van landelike grondhervorming in 'n pragmatiese manier te benader.
In September 1993 het Namibië sy eie geldeenheid bekend gestel, die Namibiese dollar. Daar was grootlikse aanvaarding van die nuwe geldeenheid dwarsdeur die land en, alhoewel Namibië deel bly van die Gemeenskaplike Monetêre Gebied, geniet dit nou veel meer buigsaamheid in terme van monetêre beleid.
Ave Duthie
duimnael|regs|180px|Dr. Ave Duthie.
Ekonomie van Namibië
Gegewe sy klein binnelandse mark maar goeie ligging en uitstekende vervoer- en kommunikasiebasis, is Namibië 'n voorstander vir ekonomiese integrasie van die streek. Behalwe vir sy lidmaatskap van die Suider-Afrikaanse Ontwikkelingsgemeenskap (SAOG) behoort Namibië ook tot die Suider-Afrikaanse Doeane-unie (SADU) tesame met Suid-Afrika, Botswana, Lesotho en eSwatini. Binne die SACU word geen tariewe gehef op goedere wat vervaardig word in en beweeg tussen lede nie.
Ave Duthie
Augusta Vera Duthie (18 Julie 1881-23 Oktober 1963) was ‘n Suid-Afrikaanse plantkundige.
Ekonomie van Namibië
90 persent van Namibië se invoere kom vanaf Suid-Afrika, en baie Namibiese uitvoere is bestem vir die Suid-Afrikaanse mark of word deur die land vervoer. Hierdie uitvoere bestaan hoofsaaklik uit diamante en ander minerale, visprodukte, bees- en ander vleisprodukte, karakoel-skaapvelle en ligte vervaardigings. In onlangse jare het Namibië omtrent vyf persent van die totale SACU-uitvoere uitgemaak, en 'n effens hoër persentasie invoere.
Ave Duthie
Dr. Ave Duthie is gebore op die familielandgoed Belvidere, net buite Knysna. Sy was die tweede dogter van Archibald Hamilton Duthie en sy vrou Augusta en die kleindogter van T. H. Duthie. Sy studeer Plantkunde, Natuurkunde en Wiskunde aan die Hugenote-kollege in Wellington. In 1902 ken die Universiteit van die Kaap die Goeie Hoop die BA-graad aan haar toe en word so die eerste persoon gebore op Knysna wat ‘n graad verwerf. Daarna word sy aangestel as lektrise in Plantkunde aan die Victoria Kollege (nou die Universiteit van Stellenbosch) om die Departement Plantkunde daar te stig. In 1910 behaal sy ‘n MA-graad by die Universiteit van die Kaap die Goeie Hoop en in 1912 ken die Universiteit van Suid-Afrika ‘n doktorsgraad aan haar toe oor ‘n verhandeling getiteld The vegetation and flora of the Stellenbosch flats. Na haar aftrede in Desember 1939 vestig sy haar weer op Belvidere.
Ekonomie van Namibië
Namibië is besig om sy handelsooreenkomste te diversifiseer weg van sy swaar afhanklikheid op Suid-Afrikaanse goedere en dienste. Europa het 'n leidende mark vir Namibiese vis en vleis geword, terwyl myne in Namibië swaar toerusting vanaf Duitsland, die Verenigde Koninkryk, die Verenigde State en Kanada aangekoop het. Die Namibiese regering poog ook om voordeel te trek uit die Amerikaans-geleide African Growth and Opportunity Act (AGOA), wat voordeliger toegang tot Amerikaanse markte sal bring vir 'n lang lys produkte. In die korttermyn sal Namibië heel moontlik groei in die kledingsbedryf beleef as 'n resultaat van AGOA.
Ave Duthie
Haar navorsing was gerig op die plantspesies en plantegroei rondom Stellenbosch. ‘n Twintigtal publikasies oor die onderwerp is internasionaal bekend. Duthie se bydrae tot die plantkunde van Suid-Afrika word herdenk in gebrandskilderde vensters van die Belvidere Holy Trinity-kerk. Twee van die 13 nuwe plantspesies wat sy ontdek het, verskyn in die vensters. Sy was die grondlegger van die Botaniese Tuin op Stellenbosch. Die Duthie-natuurreservaat in Banhoekweg, Stellenbosch is ‘n Suid-Afrikaanse natuurerfenisprojek.
Ekonomie van Namibië
In 1993 het Namibië 'n GATT-ondertekenaar geword, en die Minister van Handel en Industrie het Namibië verteenwoordig in Marrakesh by die ondertekening van die Uruguay Round Agreement in April 1994. Namibië is verder ook 'n lid van die Internasionale Monetêre Fonds en die Wêreldbank, en het toegetree tot die Europese Unie se Lomé Konvensie.
Ave Duthie
Sy lê begrawe tussen ander lede van haar familie in die kerkhof van die kerkie op Belvidere. As haar sterfdatum gee die museum op Knysna 23 Oktober aan. Die ander bron noem 8 Augustus.
Ekonomie van Namibië
Ekonomiese ontwikkeling
Middeltermyn-vooruitskattings voorspel dat die Namibiese ekonomie se stabiele groeikoers van vier tot vyf persent sal aanhou. Groot potensiaal bestaan op die relatief klein binnemark vir die uitbou van die vervoernetwerk asook water- en energievoorsiening. Vir 'n sonryke land soos Namibië is kragopwekking deur middel van fotovoltaïese stelsels 'n gangbare alternatief. Nóg 'n dryfkrag agter Namibië se verwagte hoë groeisyfer is die mynboubedryf wat sy produksievlakke merkbaar sal kan opstoot. Namibië beskik oor groot reserwes van natuurlike diamante, uraan, kopererts, goud, sink en lood.
Danksy die sterk groei van mynboubedrywighede sal ook die boubedryf enkele jare lank floreer. In 2013 was vir die eerste keer in die Namibiese geskiedenis drie groot projekte tegelykertyd in aanbou – die Husab-uraanmyn, die Tschudi-kopermyn en die Otjikoto-goudmyn. Die Chinese onderneming China General Nuclear Power Company (CGNPC) sal sowat VSA-$2,2 miljard in die Husab-mynbouprojek naby Swakopmund in die Erongo-streek belê – 'n bedrag wat gelykstaan aan 19 persent van Namibië se binnelandse produk in 2013. 'n Groot aantal projekte in verband met uraanontginning word beplan, alhoewel hul verwesenliking afhanklik sal wees van die ontwikkeling van uraanpryse op die wêreldmark wat sedert die Fukushima-kernramp in Japan 'n sterk afwaartse neiging getoon het.
Die Namibiese regering heg groot waarde aan die diversifisering van die ekonomie. So word beplan om van die land 'n logistiese en vervoerspilpunt vir die hele Suider-Afrikaanse Ontwikkelingsgemeenskap (SAOG) met meer as 290 miljoen inwoners te maak. Die seehawe in Walvisbaai sal vaartye vir uitvoere na Europa en Amerika verkort.
Volgens die Bank van Namibië word tot 2020 infrastruktuurprojekte ter waarde van €15,6 miljard beplan, waarvan 55 persent in die vervoersektor. Die regering in Windhoek bevorder daarnaas die uitbreiding van nywerheidsektore soos voedselverwerking en die vervaardiging van boumateriale. Saam met die verwagte groei in die boubedryf sal hierdie soort projekte help om die land se hoë werkloosheid van 30 persent te verlig.
Kentview, Johannesburg
Kentview is 'n voorstad van Johannesburg, Suid-Afrika. Dit is in Johannesburg se E-streek geleë.
Argentynse Grand Prix
Die Argentynse Grand Prix (Spaans: Gran Premio de Argentina) was 'n rondte van die Formule Een-wêreldkampioenskap, met tussenposes gehou van 1953-1998, almal op dieselfde renbaan in Argentinië se hoofstad Buenos Aires. Hoewel dit nie meer op die Formule Een-kalender verskyn nie, het die wedren 'n lang en uiteenlopende geskiedenis. Die Argentynse president Juan Perón was self die dryfkrag agter die skepping van die baan, nadat hy die sukses van die land se eie Juan Manuel Fangio beleef het.
Geraldine James
Geraldine James (gebore 6 Julie 1950) is 'n Engelse aktrise. Sy is bekend vir haar rolle in die rolprente Calendar Girls (2003), Sherlock Holmes (2009), Alice in Wonderland (2010), en Sherlock Holmes: A Game of Shadows (2011).
TV Plus
TV Plus is 'n Suid-Afrikaanse tydskrif in die Media24-stal met aparte Afrikaanse en Engelse uitgawes. Dit is 'n gesinstydskrif wat sedert 1999 tweeweekliks verskyn. Die teikenmark is persone wat meer as 25 uur per maand voor die televisie deurbring. Die tydskrif publiseer programskedules, asook artikels ook plaaslike sepies, rolprente, gebeure, tuisvermaak, bekende sterre, skindernuus, mode, sport en dies meer.
In 2006 het TV Plus 'n sirkulasie van 164 626 gehad, wat dit (naas Huisgenoot en You) die derde grootste tydskrif in Suid-Afrika maak (TV Plus het ’n gekombineerde sirkulasie vir die Engelse en Afrikaanse uitgawe).
Port Elizabeth-Wes (kiesafdeling)
Port Elizabeth-Wes was 'n kiesafdeling in Port Elizabeth vir verkiesings van die Suid-Afrikaanse Volksraad sowel as Kaapland se Provinsiale Raad.
Port Elizabeth het van 1910 af, toe die eerste algemene verkiesing ná Uniewording gehou is, twee kiesafdelings gehad, naamlik Port Elizabeth-Sentraal en Port Elizabeth-Suidwes. In 1924 word Suidwes verander na Port Elizabeth-Suid en in 1929 kom Port Elizabeth-Noord by. Met die groei van die stad, neem ook die kiesafdelings toe, sodat Port Elizabeth-Distrik in 1938 die vierde kiesafdeling in die stad word.
Vir die verkiesing van 1953 verdwyn Port Elizabeth-Distrik en verskyn Port Elizabeth-Wes die eerste keer met dieselfde Volksraadslid, G.N. Hayward van die Verenigde Party, wat Distrik vanaf 1938 verteenwoordig het, wat ook in Port Elizabeth-Wes wen en wel met 'n meerderheid van 6 328 teen C.A. Els van die Nasionale Party. In 1958 word Myburgh Streicher van die Verenigde Party onbestrede verkies.
Port Elizabeth-Wes stem dan ook oorweldigend teen republiekwording in die volkstemming in 1960 toe 3 926 kiesers ten gunste van 'n republiek is en 10 009 daarteen. Met 14 734 was Port Elizabeth-Wes destyds die grootste kiesafdeling in Kaapland en die vierde grootste in die land. Streicher word in 1961 onbestrede verkies, maar voor die algemene verkiesing van 1966 kry Port Elizabeth 'n vyfde kiesafdeling by. Port Elizabeth-Wes en -Suid verval, maar Algoa, Newton Park (wat min of meer met die ou Wes ooreenstem) en Walmer kom by die oudste kiesafdeling, Port Elizabeth-Sentraal (1910), asook Port Elizabeth-Noord, wat reeds in 1929 geskep is.
1404
Die jaar 1404 was 'n skrikkeljaar wat volgens die Gregoriaanse kalender op 'n Sondag begin het. Dit was die 4de jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Bill Fagerbakke
Bill Fagerbakke (gebore 4 Oktober 1957) is 'n Amerikaanse akteur en regisseur. Hy is bekend vir sy rolle in die rolprente The SpongeBob SquarePants Movie (2004) en The SpongeBob Movie: Sponge Out of Water (2015), en in die televisiereekse SpongeBob SquarePants (1999) en How I Met Your Mother (2005).
Magnus Millang
Magnus Millang (gebore 20 Julie 1981) is 'n Deense skrywer, akteur, en regisseur. Hy is bekend vir sy rolle in die rolprent Heavy Load (2019) en in die televisiereeks Danish Dynamite (2012).
Globale basisinkomste
'n Globale basisinkomste verwys na die idee dat elke persoon op die wêreld gereeld 'n minimumbedrag, dit is 'n onvoorwaardelike basisinkomste, ontvang. 'n Globale basisinkomste word gewoonlik bespreek deur organisasies wat basisinkomste oor die algemeen op nasionale vlak voorstaan, byvoorbeeld Basic Income Earth Network en USBIG. Die oorsprong van die konsep van 'n globale basisinkomste word toegeskryf aan die Nederlandse kunstenaar Pieter Kooistra, wat in die 1970s die idee begin ontwikkel het. In die 1980s het die idee onder meer denkers begin posvat, en in 2000 is die Global Basic Income Foundation gevestig, wat navorsing en debat oor die onderwerp sentraliseer.
Lesley Judd
Lesley Judd (gebore 20 Desember 1946) is 'n Engelse aktrise. Sy is bekend vir haar rolle in die rolprent Half a Sixpence (1967) en in die televisiereekse Heidi (1959), Z Cars (1962), en The Queen Street Gang (1968).
Campanile (Port Elizabeth)
Die Campanile in Port Elizabeth herdenk die vestiging van die Britse setlaars in Suid-Afrika.
Ligging
Hierdie campanile (kloktoring) staan in Jettystraat in die middestad by die ingang van die hawe en die spoorwegstasie. Dit het 'n besonder prominente ligging en kan van ver af gesien word. Helaas het die bou van 'n snelweg in die 1970's tussen die toring en die hawe-ingang verby die indrukwekkende uitsig van die see af versper
Geskiedenis
Die vierkantige toring in rooi baksteen is gebou op die plek waar die Britse Setlaars geland het. Jones en McWilliams was die argitekte en die beroemde kloktoring van Venesië het as inspirasiebron vir die ontwerp gedien. Prins Arthur van Connaught, die destydse goewerneur-generaal in Suid-Afrika, het die hoeksteen op 9 April 1921 gelê en die toring is in 1923 voltooi. Dit is op 12 Mei 1989 tot monument verklaar.
Cladocroce burapha
Cladocroce burapha is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
William Welsh (akteur)
William Welsh (9 Februarie 1870 – 16 Julie 1946) was 'n Amerikaanse akteur. Hy was bekend vir sy rolle in die rolprente Traffic in Souls (1913), The Bull's Eye (1917), Parentage (1917), en Burning Words (1923).
Cladocroce burapha
Die spons behoort tot die genus Cladocroce en tot die familie Chalinidae. Die wetenskaplike naam van die spesie is die eerste keer geldig gepubliseer in 2004 deur Putchakarn, de Weerdt, Sonchaeng & Van Soest.
Campanile (Port Elizabeth)
Uitsigdek
Die smal toring met sy opvallende klein vensters is ongeveer 53 m hoog. 'n Wenteltrap van 204 treetjies lei na die uitkykdek wat 'n uitsig oor die stad en hawe bied.
Klokkespel
As 'n dankbetuiging van die publiek vir die regeringsperiode van koning George V is in 1936 'n kariljon van 23 klokke in die toring aangebring. Op elke klok is 'n inkskripsie volgens die wense van die skenkers aangebring. Bekende name op die klokke is die van sir Rufane Donkin, lady Elizabeth Donkin en Frederick Korsten. Lionel Field was die eerste beiaardier (klokkeluier) en sy eerste uitvoering was op 9 April 1936.
Jessica Capshaw
Jessica Capshaw (gebore 9 Augustus 1976) is 'n Amerikaanse aktrise. Sy is bekend vir haar rolle in die rolprente Schindler's List (1993), Valentine (2001), en Minority Report (2002), en in die televisiereeks Grey's Anatomy (2005).
Universiteit van die Kaap die Goeie Hoop
Die Universiteit van die Kaap die Goeie Hoop was Suid-Afrika se eerste universiteit en is geskep ná die aanvaarding van Wet No. 16 van 1873 deur die regering van eerste minister John Molteno.
Die instelling was geskoei op die Universiteit van Londen en het nie lesings aangebied nie, maar slegs studente geëksamineer. Dit was met sy stigting die enigste onderwysinstelling wat grade in Suid-Afrika kon toeken nadat studente onderrig ontvang het aan die konstituerende kolleges, soos die Gill-kollege, St. Andrew-kollege (voorloper van die Rhodes-universiteit), Hugenote-kollege en Suid-Afrikaanse Kollege.
In 1916 het die universiteit die Universiteit van Suid-Afrika geword, maar die eksaminerende funksie bestaan wel nog in die departement van musiek, wat al meer as 100 jaar lank musiekstudente eksamineer.
1401
Die jaar 1401 was 'n gewone jaar wat volgens die Gregoriaanse kalender op 'n Donderdag begin het. Dit was die 1ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Kew, Johannesburg
Kew is 'n voorstad van Johannesburg, Suid-Afrika. Dit is in Johannesburg se E-streek geleë.
Volkswagen Tiguan
Die Volkswagen Tiguan is 'n kompakte oorkruis SNV vervaardig deur die Duitse motorvervaardiger Volkswagen met behulp van die PQ35 platform van die Volkswagen Golf. Alle Tiguans beskik oor twee rye sitplekke en viersilinderenjins. Die Tiguan is as 'n konsepvoertuig bekendgestel by die November 2006 Los Angeles Internasionale Motorskou, en in produksievorm by die 2007 Frankfurtse Motorskou.
Vervaardiging het in die winter van 2007 'n aanvang geneem by Volkswagen se 2001-2009 filiaal Auto 5000 ('n eksperimentele maatskappy-binne-'n-maatskappy) in Wolfsburg en later onder die maatskappy se standaardkontrakreëlings, by Wolfsburg en in Kaluga, Rusland. Vanaf September 2007 tot in 2011 is daar meer as 700,000 Tiguans wêreldwyd verkoop met die beste syfers in Europa, Rusland, die VSA, China, Brasilië en Australië. Euro NCAP het 'n vyfstergradering vir veiligheid aan die Tiguan toegeken.
Die naam Tiguan (uitgespreek as TEE-gwan) is 'n koffer van die Duitse woorde "tier" en "iguana" en het 'n benamingswedstryd deur die Duitse motortydskrif Autobild gewen - uit 'n groot aantal name wat ook Namib, Rockton, Liger, Samun en Nanuk ingesluit het.
1405
Die jaar 1405 was 'n gewone jaar wat volgens die Gregoriaanse kalender op 'n Dinsdag begin het. Dit was die 5de jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Bodil Miller
Bodil Miller (14 April 1928 – 16 September 2017) was 'n Deense aktrise. Sy was bekend vir haar rolle in die rolprente Scarlet Angel (1952), Det var paa Rundetaarn (1955), Kispus (1956), en Rikki og mændene (1962).
Veranderinge aan Suid-Afrikaanse geografiese name
Hier volg 'n lys van plekke in Suid-Afrika waarvan die name verander is (volgens provinsie):
Lewis Osgeboree
Lewis Osborne (gebore 1991) is 'n Britse akteur. Hy is bekend vir sy rolle in die televisiereekse Life of Riley (2009) en Rock & Chips (2010).
Veranderinge aan Suid-Afrikaanse geografiese name
Strate
====Nylstroom (Modimolle) ====
Damme
== Mpumalanga == ===Nedersettings ===
Strate/paaie
====Johannesburg ====
Vrystaat
===Nedersettings ===
Strate
====Durban ====
====Upington ====
Verwysings
Lijst van voormalige namen van plaatsen
Andrew Roberts
Andrew Roberts (gebore op 13 Januarie 1963) is 'n Britse geskiedkundige en joernalis. Hy is 'n gasprofessor aan die Departement van Oorlogstudies, King's Kollege Londen, 'n Roger en Martha Mertz-gasnavorsingsgenoot by die Hoover Instituut by Stanford-universiteit en 'n Lehrman Instituut Uitgelese Lektor by die New York Geskiedkundige Genootskap. Roberts het sy opvoeding by Gonville en Caius Kollege, Cambridge ontvang, waar hy 'n eersteklas graad in Moderne Geskiedenis verdien het.
Sy openbare kommentaar het in verskeie tydskrifte verskyn, soos The Daily Telegraph en The Spectator. Roberts is die beste bekend om sy 2009 nie-fiksie werk The Storm of War. Die boek bied 'n blik op die Tweede Wêreldoorlog en dek historiese faktore soos Hitler se opkoms van mag en die organisasie van Nazi-Duitsland. Die boek is wyd geloof en het die Britse Leër se Militêre Boek van die Jaar Toekenning vir 2010 ontvang.
Op ander fronte is sy werk somtyds gekritiseer, byvoorbeeld, The Economist het een boek beskryf as " 'n reuse politiese pamflet gelaai met sy skrywer se vooroordele, met 'n minagtende grynslag teenoor die wat nie sy vooroordele en foute deel nie". Baie van Roberts se werk, insluitende sy 2018 biografie van Winston Churchill, het egter wye lof ontvang; die Sunday Times, het byvoorbeeld die biografie "Ongetwyfeld die beste enkel-volume lewensbeskrywing oor Churchill wat al ooit geskryf is"  genoem.
Roberts ondersteun in sy werke 'n tussenganger-rol vir die Verenigde Koninkryk wat betref globale diplomatiese en militêre aangeleenthede, en is 'n voorstander van " 'n aktiewe rol in die verdediging van ordentlikheid" deurdat die VK "een van die wêreld se voorste morele polisiemanne is".
Vroeë lewe en opvoeding
Roberts was in Hammersmith, Wes-Londen gebore as die seun van Kathleen (née Hillery-Collings) en die sakeman Simon Roberts. Simon Roberts, van Cobham, Surrey, het die Job's Suiwelmelk besigheid geërf, en ook die regte besit van die Verenigde Koninkryk-konsessie van die Kentucky Fried Chicken restaurantgroep. Sy ouers sou later in 1987 hul belang in die genoemde melkbesigheid verkoop. Roberts was as 'n kind 'n kranige leser, en het gou 'n passie vir geskiedenis ontwikkel, veral vir dramatiese werke wat verband hou met "gevegte, oorloë, sluipmoorde en dood".
Cranleigh Skool
Roberts het as kind Cranleigh Skool bygewoon. Hy was egter, soos hy later openbaar het, op "geweldige wyse geboelie" deur ander leerlinge, en is op een punt toegesluit in 'n klerekas en vertel dat daar 'n brand by die skool uitgebreek het. Hy het gedeeltelike verligting gesoek in alkohol. Alhoewel hy uiteindelik drie A simbole in sy A-vlakke behaal het, is Roberts geforseer om Cranleigh te verlaat as gevolg van uitbarstings van alkoholisme, sowel as beuselagtige dade van vandalisme.
Cambridge Universiteit
Roberts het gestudeer by Gonville en Caius Kollege, Cambridge, en hy sou voortgaan om voorsitter te wees van die Cambridge Universiteit Konserwatiewe Genootskap. Hy het in 1985 'n eersteklas eerbewyse B.A.-graad in Moderne Geskiedenis by die Gonville en Caius Kollege verdien, waar hy 'n Honorêre senior geleerde en honorêre PhD is. Roberts het sy nagraadse loopbaan in korporatiewe finansies as 'n beleggings bankier en private maatskappydirekteur met die Londense handelsbank Robert Fleming & Co. begin, waar hy vou voortgaan om vanaf 1985 tot 1988 te werk. Hy het sy eerste geskiedkundige boek in 1991 gepubliseer.